**МОСВ И ПУДООС**

отправят покана за участие в

**НАЦИОНАЛНА КАМПАНИЯ „ЗА ЧИСТА ОКОЛНА СРЕДА - 2016 г .“**

**На тема:**

**„ОБИЧАМ ПРИРОДАТА – И АЗ УЧАСТВАМ “**

* **Кой може да кандидатства в конкурса:**

Участници в конкурса могат да бъдат **общини и кметства** от цялата страна**.**

* **За каква сума може да се кандидатства**:

За реализиране на всеки от класираните проекти ще бъдат предоставени средства в размер **до 10 000 лева ( с вкл. ДДС ).**

* **Каква е целта на тазгодишната кампания:**

Целта на кампанията „За чиста околна среда 2016 г.“ е повишаване на екологичната култура и навлизане на съвременните тенденции в сферата на опазване на околната среда. С реализацията на дейностите по Националната кампания „За чиста околна среда 2016 г.” се цели постигане на резултати на територията на цялата страна. С доброволния труд на гражданите ще се осъществи залесяване и зацветяване на почистени площи, създаване и възстановяване на зони за отдих, ремонтиране на детски и спортни съоръжения и други. Ще се постигне повишаване на екологичното самосъзнание, формиране на позитивна нагласа към природата, затвърждаване на умения и желание за опазване на околната среда у гражданите.

* **Основни изисквания към съдържанието на проекта, необходими документи и допустими разходи:**

**Опис на съдържанието на необходимите за представяне документи:**

**I.Челна страница със следните данни:**

1.Вносител на проекта

2.Точен адрес и телефони за контакт

3.Искана сума за реализирането на проекта /с вкл.ДДС/

**ІI. Обяснителна записка** – кратко изложение на съдържанието на проекта, неговите цели и задачи

**ІІI. Таблица със следните данни:**

1. **Размер** на почистените площи / в дка/
2. **Разходи** за почистване на 1 дка
3. **Размер** на озеленените площи /в дка/
4. **Разходи** за озеленяване на 1 дка.
5. **Инвестиция за** създаване и възстановяване на зони за отдих / доставка и монтаж на пейки, беседки и т.н./ , изграждане или ремонтиране на детски площадки, доставка и монтаж на спортни съоръжения и др. / в лева с ДДС /

6 **. Предложение за устойчивост на проекта.** *Пример : в случаите на изграждане на нови съоръжения или озеленяване на площи кой ще поеме последващото стопанисване или подръжка на изградените по проекта обекти.* ***В краткосрочен план ще се оценява устойчивостта на проекта за период от минимум 2 години ( следващи годината на изпълнение на дейностите по проекта ), през които ФИНАНСИРАНАТА СТРАНА ( община или кметство ) се задължава да поддържа и опазва движимите и недвижимите активи , придобити в следствие на реализацията на проекта*** *. В дългосрочен аспект ще се оценява възможността за доразвиване и интегриране на проекта с нови форми и допълнителен дейности, приобщаващи гражданите към „зелената идея“ .*

7 . **Мерки за недопускане** на повторно замърсяване на почистените площи и за поддържане на възстановената/създадената зона за отдих и др.

8**. Обществено участие** – в т.ч. доброволен труд, подкрепа от гражданите , живущи в предлаганите за облагородяване райони, частни лица и фирми, неправителствени организации и др.

9. **Оригиналност на идеите**

10. **Наличие на** **тясна връзка** между посочените дейности в проекта и целта и идеите на Кампанията „Чиста околна среда“ на Министерството на околната среда и водите, както и съответствие с цялостната стратегия за развитие на екологично възпитание и отговорности у гражданите в насока опазване на природните ресурси на страната ни.

11. **Активно участие на жителите от съответното населено място** както при самото създаване на идеята за проекта и подготовката на Заявлението за кандидатстване така и при изпълнение на предвидените дейности за реализацията му.

**IV. План сметка за необходимите разходи** за реализация на проекта – систематизирани в таблица. Средствата за почистване не следва да надвишават 20% от общата стойност на проекта. **Не се финансират печалба, семинари, озвучаване, командировки, възнаграждения, хонорари, лекторски и др. административни разходи. Стойностите са попълват с включен ДДС .**

**V. План за местоположението на обекта** – същия, следва да показва замърсените площи /зелени площи, междублокови пространства, спортни площадки и други/ и ясно означени частите от тях, които ще се почистват, озеленяват и облагодаряват.

**Vа.** За избрания терен по т.ІV следва да бъде представено заверено с печат на съответната община /кметство копие на скица, доказващо, че теренът е общинска собственост и е с предназначение за ползване: за озеленяване и отдих/.

**VI. Проект за озеленяване и възстановяване на зона за отдих,** включително залесяване и зацветяване на почистени площи, създаване и възстановяване на зони за отдих /пейки, беседки и т.н./,изграждане или ремонтиране на детски площадки, спортни съоръжения и др., *(включва изчертаване в удобен за Заявителя вид на проект/чертеж , показващ предвиденото за изпълнение озеленяване – разпределение на посадъчния материал , места за монтаж на съоръжения, табели, кошчета, спортни съоръжения и др., Проектът* ***не е*** *необходимо да бъде изготвен и/или заверяван от архитект, ландшафтен инженер, правоспособен проектант и др. Същият следва да носи само име, подпис и печат на Заявителя - кмет на общината или кметство).*

**VІI. Писмо на общината / кметството /** с информация относно обществената значимост на проекта.

**VІІI. Декларация от Кмета на общината /кметството/,** че към датата на обявяване на конкурса, за предлагания проект или за част от него не са били отпускани средства от Предприятието за управление на дейностите по опазване на околната среда и/или от други източници на финансиране.

**IX.** В случай, че Заявление за кандидатстване в кампанията се подава директно от **Кмет на** **Кметство**, е необходимо да бъде представено **пълномощно от Кмета на съответната Община или** **решение на Общински Съвет** **на Общината,**  **даващо правомощия на Кмета на Кметството за** **кандидатстване** с проектно предложение в кампанията „За чиста околна среда – 2016 г.“, както и **за** **сключване на договор и изпълнение на проекта, в случай че същият бъде одобрен финансиране**. *( Не се изисква пълномощното да бъде нотариално заверено).*

**Х.** Времеви график за реализация на проекта, съобразен с предвидената крайна дата за реализация на дейностите по Кампанията – **30.11.2016 г**.

**ХI.** Протокол с имената и собственоръчни подписи на желаещите жители на населеното място да участват при изпълнение на проекта с доброволен труд.

* **Начин за кандидатстване:**

**Конкурсните проекти се изпращат до деловодството на ПУДООС само по пощата с обратна разписка или куриер на адрес : ПУДООС , София 1000 , ул. Триадица №4, ет.3, с краен срок за изпращане - 26.02.2016 година .**

**За приемане и въвеждане в деловодната система на ПУДООС ще бъдат допуснати само онези Заявления, носещи пощенско клеймо с дата на изпращане до 26.02.2016г. включително.**

**Няма да се приемат за въвеждане в деловодната система Заявления за участие в Кампанията „За чиста околна среда-2016 г.“ донесени на ръка от Заявителите в деловодството на ПУДООС.**

**Таблица с входящите номера на всички постъпили проектни заявления ще бъде публикувана в срок до 30.03.2016г.** на електронния сайт на МОСВ – [www.moew.government.bg](http://www.moew.government.bg), в раздела на кампанията „За чиста околна среда“ с мото „Обичам природата и аз участвам“ и интернет страницата на ПУДООС - [www.pudoos.bg](http://www.pudoos.bg)

Резултатите от извършеното класиране на постъпилите Заявления ще бъдат обявени в срок до **08.04.2016г.** на електронния сайт на МОСВ – [www.moew.government.bg](http://www.moew.government.bg), в раздела на кампанията „За чиста околна среда – 2016 г. “ с мото „Обичам природата и аз участвам“ и интернет страницата на ПУДООС - [www.pudoos.bg](http://www.pudoos.bg)

***ВАЖНО : В класирането няма да бъдат включвани проекти на Заявители /кметства, кметски наместничества, райони на общини/, които са получили финансиране в Националната кампания „За чиста околна среда“ през 2014г. и 2015г. Целта на налаганото ограничение е даване на възможност на по-голям брой нови, нефинансирани през последните 2 години, участници да се възползват от предоставянето на финансови средства за реализацията на екологични проекти в Кампанията „За чиста околна среда“ през 2016 г.***

Допълнителна информация относно Кампанията „За чиста околна среда – 2016 г.“ може да получите от експертите на ПУДООС на тел: 02/9406540, 02/9406062, 02/9406652.

**При оценяване на предложените проекти ще се има предвид пълнотата на съдържанието на проекта, оригиалността на идеите и цялостното му оформление.**